text: Sognepræst inviterede syrere i kirke
  07 november 2014 kl. 17.14
  Syrere kan lære noget om dansk kultur i kirken. Det mener Sophie Juul, der er præst i Nordborg. Hun havde derfor inviteret dem i kirke i dag.
  Hele denne uge har TV SYD haft en redaktion i Nordborg på Als. Her forsøger den at komme helt tæt på de mange flygtninge, som er flyttet til byen.
  Rami, der er 23 år og læste historie på 2. år i Syrien, siger:
  - Jeg ved ikke særlig meget om dansk kultur. Jeg har dog læst historie på universitetet, og derfra kender jeg til jeres vikinger. Og jeg ved, at I er et land med gode folk, som er meget åbne og udadvendte, siger Rami.
  I dag forsøgte Sophie Juul, sognepræst i Nordborg, at lære syrerne mere om danskere ved at invitere dem i kirke.
  